ISO 14000

ISO 14000 on Rahvusvahelise Standardiorganisatsiooni ehk ISO poolt välja töötatud keskkonnajuhtimissüsteemide standardite kogum. ISO 14000 standardite kogumit hakati arendama 1993. aastal, mil Rahvusvaheline Standardiorganisatsioon kutsus kokku Tehnilise Komitee 207 , vastamaks ÜRO poolt 1992. aastal Rio de Janeiros püstitatud jätkusuutliku arengu probleemipüstitusele . 1996. aastal võttis komitee vastu esimese ja keskse strateegia ehk ISO 14001 keskkonnajuhtimissüsteemide raamistiku. ISO 14000 standardid jagunevad kahte kategooriasse: organisatsiooni juhtimise süsteemi standardid ja tootepõhised standardid. Ainult ISO 14001 standard võimaldab taotleda sertifikaati. Teised ISO 14000 kategooria standardid on mõeldud neist juhindumiseks. ISO 14001 – keskkonnajuhtimissüsteemide raamistik ISO 14004 – ISO 14001 selgitamiseks loodud dokument ISO 14005 – ISO 14001 etapiviisilise rakendamise juhised ISO 14006 – ökodisaini kasutamise juhised ISO 14015 – organisatsioonide ja paikade keskkonnaalane hindamine ISO 14031 – keskkonnategevuse tulemuslikkuse hindamise juhised ISO 14020 – keskkonnamärgistuse ja keskkonnamõju hindamise standardid ISO 14021 – organisatsiooni enese keskkonnaalased avaldused (II tüüpi keskkonnamärgistused) ISO 14024 – I tüüpi keskkonnamärgistuse põhimõtted ja menetluskord ISO 14025 – III tüüpi keskkonnamärgistuse põhimõtted ja menetluskord ISO 14033 – kvantitatiivse keskkonnaalase informatsiooni kogumise ja kommunitseerimise juhised ISO 14040 – elutsüklianalüüsi koostamise standardid ISO 14042 – elutsükli mõju hindamise standardid ISO 14044 – elutsüklianalüüsi juhised ja nõuded ISO 14045 – ökotõhususe tagamise põhimõtted ja nõuded ISO 14047 – ISO 14042 rakendamise näited ISO 14048 – elutsüklianalüüsi dokumenteerimise formaadi standardid ISO 14049 – näited ISO 14041 kohaldamisest eesmärgi ja ulatuse määratlemises ja inventuurianalüüsis ISO 14050 – keskkonnajuhtimise standardite sõnastik ISO 14051 – materjalivoo kuluarvestuse üldpõhimõtted ja raamistik ISO 14062 – juhised keskkonnaalaste aspektide integreerimiseks tootedisaini ja -arendusse ISO 14063 – keskkonnaalase kommunikatsiooni arendamise juhised organisatsiooniväliste keskkonnamõjuga tegelevate sihtrühmadega ISO 14064 – kasvuhoonegaaside arvepidamise, mõõtmise ja vähendamise standardid ISO 14065 – kasvuhoonegaaside mõõtmise ja hindamisega tegelevate organisatsioonide volitamisega seotud standardid ISO 14066 – kasvuhoonegaaside mõõtmise ja kontrollimise jaoks vajalike kompetentsinõuete spetsifikatsioonid ISO 14067 – kasvuhoonegaaside mõõtmise ja kommunikatsiooni kohta käivad nõuded ISO 14069 – süsinikdioksiidi jalajälje mõõtmise juhised ISO 19011 – kvaliteedijuhtimissüsteemide (s.h keskkonnajuhtimissüsteemide) auditeerimisstandard. Keskkonnamõju hindamise ja keskkonnajuhtimissüsteemi seadus Säästva arengu seadus ISO ISO 9000 Keskkonnajuhtimise ja -auditeerimise süsteem (EMAS) Keskkonnakorraldus Keskkonnamajandus US Agency for International Development, Institute of International Education ja The Lexington Group (Ilmumisajata). "Best Practices Guide: Application of ISO 14000 Environmental Management Systems (EMS) for Municipalities" (PDF) (Inglise keel). Lexington, MA. Vaadatud 24.10.2017. {{netiviide}}: kontrolli kuupäeva väärtust: |Aeg= (juhend)CS1 hooldus: tundmatu keel (link) ISO (2009). "Environmental Management. The ISO 14000 family of International Standards" (PDF) (Inglise keel). Šveits. Lk 4. Vaadatud 24.10.2017.{{netiviide}}: CS1 hooldus: tundmatu keel (link)